《和季翔梦与海禅师看牡丹之作 其二》
明代·管讷

太息东岩叟，艰危命若丝。当知成佛日，还有受魔时。

短发萧萧落，孤心耿耿持。可堪江树晚，千里动遐思。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。